Uitdrukking: Uie tap | Maroela Media
Argieffoto (Foto: Ulrike Leone/Pixabay)
As 'n mens 'n ui tap, vertel jy 'n grap. Van tap, wat beteken om 'n vloeistof te laat uitloop of vloeistof uit iets te laat vloei; en ui, die ronde groentesoort met die sterk skerp reuk en smaak wat 'n mens se oë laat traan wanneer jy dit skil, sny of kerf; dus sap daaruit laat kom.
As iemand 'n grap só goed vertel dat hy of sy die gehoor wat daarna luister, nie net laat lê van die lag nie, maar laat huil van die lag, kan van so 'n grapjas gesê word dat hy of sy weet hoe om 'n ui te tap.